ΓΡΑΠΤΗ ΕΡΩΤΗΣΗ E-2726/99

υποβολή: Laura Gonzlez lvarez (GUE/NGL) προς την Επιτροπή

(18 Ιανουαρίου 2000)

Θέμα: Αποδάσωση στην Αμαζονία

Η κυβέρνηση της Βραζιλίας, από κοινού με το Εθνικό Συμβούλιο Γεωργίας (την οργάνωση των γαιοκτημόνων), κατέθεσαν στη Γερουσία, χωρίς προηγουμένως να ζητήσουν τη γνώμη ούτε κάν του Εθνικού Συμβουλίου Περιβάλλοντος, σχέδιο νόμου για την αναθεώρηση του Δασικού Κώδικα το οποίο ο τύπος, οι ΜΚΟ και οικολογικές οργανώσεις όπως η WWF χαρακτηρίζουν ως «οικολογικό έγκλημα». Το νομοσχέδιο προβλέπει, μεταξύ των άλλων, γενική αμνηστία για όλα τα οικολογικά αδικήματα και επιτρέπει την καταστροφή της

γηγενούς βλάστησης σε περιοχές που θεωρούνται διαρκούς προστασίας, σε κοιλάδες και όχθες ποταμών τις οποίες οι οικολόγοι θεωρούνψίστης σημασίας. Εάν εγκριθεί το νομοσχέδιο αυτό θα χειροτερεύσει μια ήδη κάκιστη κατάσταση, εφόσον τα Σχέδια Δασικής Χωροταξίας της κυβέρνησης της Βραζιλίας καταστρατηγούνται συστηματικά.

Από την άλλη πλευρά, στην παγκόσμια εκστρατεία τηςπό τον τίτλο «να διατηρήσουμε την Αμαζονία ζωντανή» η Greenpeace καταγγέλλει ότι κάθε μέρα εξαφανίζεται στην Αμαζονία μια δασική έκταση που αντιστοιχεί σε 5.200 ποδοσφαιρικά γήπεδα και ότι μόνο το 1998 καταστράφηκαν 1.680.000 εκτάρια δάσους.

Κατ εφαρμογή των δεσμεύσεων σε σχέση με την κλιματική αλλαγή και των συμφωνιών πουπογράφηκαν στην Ατζέντα του Ρίο όσον αφορά την περιβαλλοντική προστασία της Αμαζονίας, θα μπορούσε η Επιτροπή να παρέμβει ενώπιον των αρχών της Βραζιλίας ζητώντας την τροποποίηση του προαναφερθέντος νομοσχεδίου για τη αναθεώρηση του Δασικού Κώδικα, ούτως ώστε η αγροτική και δασική εκμετάλλευση να είναι συμβατή με τη διατήρηση του δάσους της Αμαζονίας, το οποίο έχει χαρακτηρισθεί κληρονομιά της ανθρωπότητας;

Απάντηση του κ. Patten εξ ονόματος της Επιτροπής

(2 Φεβρουαρίου 2000)

Το περιβάλλον και η αρχή της αειφόρου ανάπτυξης αποτελούν κεντρικά θέματα όσον αφορά τις σχέσεις της Κοινότητας με τη Λατινική Αμερική καθώς και την κάθε χώρα της ηπείρου αυτής. Η Επιτροπή παρακολουθεί από κοντά τις εξελίξεις της πολιτικής της Βραζιλίας στον περιβαλλοντικό τομέα, ο οποίος αποτελεί μια από τις προτεραιότητες της συνεργασίας με τη Βραζιλία, όπως διατυπώνεται στο έγγραφο στρατηγικού σχεδιασμού της Επιτροπής σχετικά με τη Βραζιλία που εγκρίθηκε το 1998(1). Για το σκοπό αυτό διορίστηκε σύμβουλος της Επιτροπής για το περιβάλλον στην αντιπροσωπεία της Μπραζίλια.

Όσον αφορά το σχέδιο νόμου για την αναθεώρηση του Δασικού Κώδικα (Codigo Florestal), το οποίοποβλήθηκε στο Κοινοβούλιο της Βραζιλίας από ομάδα βουλευτών διαφόρων κομμάτων, αυτό περιλάμβανε σειρά αμφισβητούμενων σημείων, όπως η μείωση του ποσοστού των προστατευόμενων δια νόμου εδαφών και η τροποποίηση του ορισμού της ίδιας της έννοιας των προστατευόμενων περιοχών. Δεδομένου του τεταμένου διαλόγου που αναπτύχθηκε στο πλαίσιο αυτού του σχεδίου νόμου και της αντίθεσης βουλευτών του Κοινοβουλίου της Βραζιλίας, μη κυβερνητικών οργανισμών και μέρους της ίδιας της κυβέρνησης, το σχέδιο νόμου απεσύρθη προσωρινά και θα συζητηθεί και πάλι κατά το Μάρτιο όταν θα συνεδριάσει σε τακτική ολομέλεια το κοινοβούλιο της Βραζιλίας.

Από κυβερνητικής σκοπιάς, οπουργός περιβάλλοντος, κ. Jos Sarney Filho, εξέφρασε την αντίθεσή του στην αμφιλεγόμενη πρόταση. Οπουργός κ. Sarney αποφάσισε ήδη τον Απρίλιο 1999 ότι η επανεξέταση του ισχύοντος δασικού κώδικα έπρεπε να πραγματοποιηθεί από το «Εθνικό Συμβούλιο Περιβάλλοντος» (Conselho Nacional de Meio Ambiente), διατυπώνοντας ότι η κυβέρνηση δεν θα έπρεπε να λάβει οποιαδήποτε απόφαση έως ότου το Συμβούλιο αποφανθεί σχετικά με τα αμφισβητούμενα θέματα.

Με τις παραπάνω προϋποθέσεις δεν εξετάζεται προς το παρόν συγκεκριμένη παρέμβαση της Επιτροπής.

Το πρόβλημα που τίθεται με το νόμο αυτό δεν είναι καινούργιο. Έστω και εάν η κυβέρνηση της Βραζιλίας φαίνεται να έχει αναλάβει σοβαρά το θέμα της προστασίας του περιβάλλοντος, ειδικά στην περιοχή του Αμαζονίου, η συμβατότητα των περιβαλλοντικών πολιτικών με άλλες πολιτικές του δημοσίου (σε θέματα όπως ηποδομή, η γεωργική μεταρρύθμιση και η χρήση της γης) δεν είναι πάντα πλήρως εγγυημένη.

Η Επιτροπή στηρίζει πλήρως μια περιβαλλοντική πολιτική που βασίζεται στην αρχή της αειφόρου ανάπτυξης και της οποίας η κύρια δραστηριότητα βασίζεται στο πρότυπο πρόγραμμα διατήρησης του δάσους της Αμαζονίας (PPG7), πρόγραμμα το οποίο άρχισε το 1994 και για το οποίο η Επιτροπή έχει καταβάλει ποσό άνω των 70 εκατ. (σε σύνολο 300 εκατ. που έχουν καταβληθεί από τη διεθνή κοινότητα, από τα οποία 80 % προέρχονται από κράτη μέλη και από την Επιτροπή). Τα συμπεράσματα της πρόσφατης συνάντησης των συμμετεχόντων στο πλαίσιο του PPG7, που πραγματοποιήθηκε στη Μπραζίλια τον Οκτώβριο 1999πογράμμισαν την ανάγκη στήριξης των αρχών της Βραζιλίας για καλύτερο συντονισμό των πολιτικών της προκειμένου να βελτιστοποιηθούν οι επιπτώσεις των δραστηριοτήτων αειφόρου ανάπτυξης και να διευκολυνθεί η ενσωμάτωση στην πολιτική της χώρας των διδαγμάτων από το πρότυπο πρόγραμμα.

(1) IB/1052/98 FR/EN.